Document ID: 31994R3301

ΚΑΝΟΝΙΣΜΟΣ (ΕΚ) αριθ. 3301/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τροποποίηση του κανονισμού (ΕΚ) αριθ. 918/94 για την παρέκκλιση από τον κανονισμό (ΕΟΚ) αριθ. 778/83 για τον καθορισμό των κανόνων ποιότητας για τις ντομάτες που προσφύονται στο στέλεχος (ντομάτες σε βότρεις)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2753/94 της Επιτροπής (2), και ιδίως το άρθρο 2 παράγραφος 2,
Εκτιμώντας:
ότι ο κανονισμός (ΕΚ) αριθ. 918/94 της Επιτροπής (3) έχει παρεκκλίνει από τον κανονισμό (ΕΟΚ) αριθ. 778/83 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1657/92 (5), για να επιτραπεί, για μια δοκιμαστική περίοδο, η εμπορία ντοματών που προσφύονται στο στέλεχος (ντομάτες σε βότρεις) κατά τη διάρκεια της περιόδου εμπορίας 1994- ότι η περίοδος εμπορίας για τις ντομάτες εκτείνεται από 1ης Ιανουαρίου έως 31 Δεκεμβρίου ενός δεδομένου έτους- ότι πρέπει, συνεπώς, να παραταθεί αυτή η δοκιμαστική περίοδος για μια συμπληρωματική περίοδο εμπορίας προκειμένου να επαληθευθούν τα αποτελέσματα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 1 του κανονισμού (ΕΚ) αριθ. 918/94, και κατά παρέκκλιση, το πρώτο μέρος της φράσης αντικαθίσταται από το ακόλουθο κείμενο:
"1. Έως το τέλος της εμπορικής περιόδου 1995 . . .".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1994.

Labels: 7
3
17